IVLเล่นสวย
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 8 มี.ค. 2554
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 8 มี.ค. 2554
...ดัชนีตลาดวันที่ 7 มี.ค. ขึ้นไปทดสอบระดับ 1,000 จุด อีกครั้ง ปิดที่ 1,002.94 จุด ต่างชาติซื้อสุทธิ 981ล้านบาท 
...หุ้นอินโดรามาฯ (IVL) 12 วันที่ผ่านมาเล่นสวย หลังจากตั้งลำมานาน และผ่านแนวต้าน 44.50 บาท ชิลชิล ไตรมาสแรกนี้คงได้เห็นราคาใหม่
...“พุทธชาติ รังคสิริ” บิ๊ก ทีดับบลิวแซด คอร์ปอเรชั่น (TWZ) ผู้ประกอบการจำหน่ายโทรศัพท์มือถือ เจ้าของช็อป “เทเลวิซ” ปีนี้ตั้งเป้ายอดขายไว้ 4,000 ล้านบาท ขอโตไม่มาก แต่โตแบบมั่นคงยืนยง ระหว่างนี้ฟิตจัดเตรียมรองรับระบบ 3จี พร้อมออกสตาร์ตทันทีที่ระบบนี้มา ส่วนธุรกิจอสังหาฯ ที่ลงทุนไว้ จะเริ่มรับรู้รายได้ไตรมาสแรกนี้ 
...พูดถึงความรวยของ “ลักษมี มิตตัล” มหาเศรษฐีอันดับ 5 ของโลกใช้เงินซื้อ จีสตีล (GSTEEL) แค่เศษตังค์ 2.3 หมื่นล้านบาท ก่อนหน้านี้ละลายเงินแต่งลูกสาว 70 ล้านเหรียญสหรัฐ ซื้อบ้านในอังกฤษ 150 ล้านเหรียญสหรัฐ และซื้อโรงงาน ESPADA ให้ลูกสะใภ้ทำเล่นยามเหงา ไปไหนใช้เครื่องบินส่วนตัว